open-index/open-wikipedia-markdown huggingface dataset:
Kondriitti

**Kondriitti** on jyvärakenteinen kivimeteoriitti. Näistä avaruudessa muodostuneista jyvistä käytetään nimitystä **kondruuli** (Chondrule). Kondriitit eivät ole muuttuneet paljon siihen asteroidiin nähden, josta ne ovat lähtöisin ja koska ne eivät ole koskaan kuumentuneet, ne eivät ole sulaneet. Rakenteessa on siis samanlaisia piirteitä kuin Auringossa ja muussa aurinkokunnassa. Ne ovat myös syntyneet samaan aikaan aurinkokunnan kanssa. 

Koostumuksessa on silikaattimineraaleja, joihin on sekoittunut pieniä sulfidi-jyviä sekä metalleista rautaa ja nikkeliä. Yleisiä mineraaleja kondriiteissa ovat myös esimerkiksi maasälpä, oliviini, plagioklaasi ja pyrokseeni.

Kondriitit ovat yleisimpiä meteoriitteja, sillä Maahan pudonneista niitä on noin 86 prosenttia.

## Kondriittien luokittelu
Kondriitteja on useita erilaisia. Erot liittyvät meteoriitin alkuperänä olleeseen asteroidiin ja mitä muutoksia kuumeneminen tai vesi ovat aiheuttaneet. Ne jakautuvat tavallisiin, enstatiitti- ja hiilikondriitteihin, joilla molemmilla on vielä lisää alaluokkia.

### Hiilikondriitit

Hiilikondriitit ovat peräisin asteroidivyöhykkeellä sijaitsevista tummista asteroideista. Ne ovat muodostuneet jäästä, kivestä, metallista ja hiilipitoisesta orgaanisesta materiaalista. Tavallisesti hiiltä on suunnilleen yksi prosentti kivestä. Kaikkein suurin asteroidi Ceres on luultavasti samaa materiaalia kuin hiilikondriitit.
  
### Tavalliset kondriitit
Yleisimpiä Maahan putoavista meteoriiteista ovat tavalliset kondriitit, jotka ovat peräisin asteroidivyöhykkeen keskivaiheilta. Ne sisältävät kiveä ja metallia. H-kondriiteissa on paljon rautaa ja L-kondriiteissa vähän, kun taas LL-kondriiteissa on vähän rautaa ja vähän metallista rautaa. Monet tavalliset kondriitit kuumenivat asteroideissa kiinni ollessaan ja muuttivat rakennettaan metamorfoosissa. S-tyypin asteroidit ovat yleisiä ja saattavat olla tavallisten kondriittien alkuperä.
  
### Enstatiittikondriitit

Enstatiittikondriitit tulevat asteroidivyöhykkeen sisäpuolelta Marsin läheltä. Kun ne muodostuivat, ei ollut paljoa happea saatavilla, joten niissä on epätavallisia mineraaleja: enstatiittikondriittien sulfidimineraaleja ei löydy Maapallolta, jossa on happea runsaasti. Ne sisältävät myös metallista rautaa.

## Katso myös
* Akondriitti

## Lähteet

## Aiheesta muualla

* www.meteorite.fr
* Natural History Museum, meteorite catalogue 
* www.planetbrey.com
Petrologinen luokka

**Petrologinen luokka**  on numero, joka kertoo kivimeteoriitin muuntumisasteen 
alkuperäiseen nähden. Tarkemmin kondriitin petrologinen luokka on välillä 1-6, joskus käytetään luokkaa
7 akondriitiksi sulaneelle meteoriitille. Petrologinen luokka määritetään mm veden ja lämmön jättämistä jäljistä.   
Esimerkiksi LL5-kondriitin tyyppi on LL ja petrologinen luokka 5. Tällainen meteoriitti sisältää vähän metallista rautaa, paljon rautaoksidia niin kuin LL-tyypin meteoriitit, ja siinä näkyvät jyvämäiset muodostumat ovat pitkälti muokkautuneet pois.
Ensimmäisen petrolgiset luokittelun kehittivät Schmus ja Wood vuonna 1967. 

## Petrologinen luokka
### Luokka 1
Veden vaikutusta. Vähiten muokkautunut.

### Luokka 2
Veden vaikutusta.

### Luokka 3
Selviä vaaleita pallomaisia jyviä.

### Luokka 4

### Luokka 5

### Luokka 6
Jyvät eivät näy.

### Luokka 7
Kokonaan sulanut, yksinkertaisin akondriitti.

## Lähteet
Trond Einar Elden

**Trond Einar Elden** (s. 21. helmikuuta 1970) on entinen norjalainen yhdistetyn urheilija ja hiihtäjä.

Eldenin uran paras saavutus oli 19-vuotiaana saavutetut yhdistetyn maailmanmestarudet 1989 MM-kisoissa Lahdessa sekä henkilökohtaisessa kilpailussa että joukkuekilpailussa. Jälkimmäisessä voittajajoukkueeseen kuului myös hänen veljensä Bård Jørgen Elden.

1992 talviolympialaisissa Albertvillessä hän voitti Norjan joukkueessa yhdistetyn joukkuekilpailun hopeaa. Henkilökohtaisilla matkoilla hän sijoittui olympialaisissa yhdeksänneksi Albertvillessä ja kahdeksanneksi Lillehammerissa 1994. 1993 MM-kisoissa Falunissa hän saavutti henkilökohtaisella matkalla pronssia ja joukkuekilpailussa hopeaa. Ramsaun MM-kisoissa 1999 hän oli mukana Norjan joukkueessa voittamassa joukkuehopeaa. Maailmancupissa hän voitti viisi kilpailua vuosina 1989–1991. Cupin kokonaispisteissä hän oli parhaimmillaan kolmas kaudella 1990–1991.

Yhdistetyssä hiihto oli aina ollut Eldenin vahvempi osa-alue, ja hän yhdistetyn uransa lopetettuaan kilpaili myös hiihtäjänä, pääasiassa sprinttimatkoilla. Maailmancupissa hänen parhaat sijoituksensa sprintissä ovat kaksi kakkossijaa vuodelta 2001. Hän lopetti aktiiviuransa vuonna 2005.

Seuratasolla Elden edusti Strindheim IL:ää.

**Maailmancupin osakilpailuvoitot**

## Lähteet
* (yhdistetty)
* (maastohiihto)
Särkiniemi

**Särkiniemi** (usein myös Särkiniemi-Särkilahti) on kaupunginosa Kuopiossa noin 3–4 kilometrin päässä keskustasta. Asukkaita alueella on noin 4&nbsp;000. Kaupunginosa jakautuu pääosin 1970-luvulla rakennettuun Särkiniemeen ja 2000-luvulla aloitettuun Särkilahteen. Alueita yhdistää Särkilahden silta, jossa saavat liikkua kävelijät, pyöräilijät ja paikallisbussit. Alueen palvelut ovat keskittyneet Särkiniemeen. Särkiniemessä sijaitsee myös sähköalan yritys POK Group ja Särkiniemen koulu. Särkiniemessä on Sale, K-Market ja Neste-huoltoasema. Särkilahden alueella oli aiemmin Siwa.

Särkiniemi-Särkilahti -alueelle on sijoittunut vain noin 700 työpaikkaa, joten aluetta voi pitää vahvasti asumiseen painottuneena.

Alueen linja-autoliikennöinti on joukkoliikenteeseen suunnattujen panostusten (mm. Särkilahden silta ja joukkoliikennekatu) ansiosta erittäin voimakasta.

## Lähteet

## Aiheesta muualla

*Särkiniemi-Särkilahti Kuopion kaupunginosat -palvelussa
Manuela Di Centa

**Manuela Di Centa** (s. 31. tammikuuta 1963 Paluzzo) on italialainen entinen maastohiihtäjä ja kaksinkertainen olympiavoittaja.

## Aktiiviura
Di Centa oli ensimmäistä kertaa mukana arvokisoissa jo 1982 MM-kisoissa Oslossa. Ensimmäiset mitalinsa hän saavutti kotimaassaan 1991 MM-kisoissa Val di Fiemmessä hiihdettyään pronssille 5 ja 30 kilometrin kilpailuissa ja hopealle Italian viestijoukkueessa. 
1992 talviolympialaisissa Albertvillessä hän voitti Italian joukkueen mukana viestissä pronssia. 1993 MM-kisoissa Ruotsin Falunissa hän jatkoi hyviä otteitaan kahdella hopeallaan (30 km ja viesti). Eräässä vaiheessa hänellä havaittiin kilpirauhasessa häiriötila, mutta 1994 hoidatettuaan vaivan kuntoon hän palasi kilpaladuille. Hän harjoitteli myös Suomessa. Hänestä on tehty aktiiviaikoinaan haastattelu Suomen televisioon harjoitteluvaiheessaan Rokualla.

1994 talviolympialaisissa Norjan Lillehammerissa di Centa voitti kultaa sekä 15 kilometrin perinteisen että 30 kilometrin vapaan hiihtotavan kilpailuissa. Samoissa kisoissa hän saavutti lisäksi hopeaa takaa-ajossa ja 5 kilometrin perinteisen hiihtotavan kilpailussa ja viestipronssia, sijoittuen näin ainutlaatuisesti mitaleille jokaisessa viidessä kilpailussa.

1995 MM-kisoissa Kanadan Thunder Bayssa di Centa hiihti 30 kilometrin vapaan hiihtotavan kilpailussa hopealle ja 5 kilometrin perinteisellä pronssille. Vielä 1998 Naganon olympialaisissa hän oli mukana voittamassa olympiapronssia Italian viestijoukkueessa. Naganon kisojen jälkeen hän lopetti kilpauransa.

Maastohiihdon maailmancupin kokonaiskilpailun Di Centa voitti kausina 1993–1994 ja 1995–1996.

Uransa jälkeen Di Centa on ollut useiden dopingsyytösten kohteena.

## Muuta
Siviiliammatiltaan Di Centa on metsänvartija ja journalisti. Hän harrastaa lukemista, puutarhanhoitoa ja eläimiä. Hänen isänsä Gaetano ja veljensä Giorgio ovat myös hiihtäjiä.

Vuonna 2003 Di Centasta tuli ensimmäinen maailman korkeimmalle vuorelle Mount Everestille kiivennyt italialainen nainen.

## Lähteet
*Virallinen sivu
*Di Centa KOK:n sivuilla (KOK:n jäsenenä)
*Di Centa KOK:n sivuilla (urheilijana)
* 

### Viitteet
Verkkoystävyys

**Verkkoystävyys** syntyy, kun ihmiset ovat vuorovaikutuksessa keskenään jonkin verkkoyhteisön (esimerkiksi keskustelupalstat, chatit, IRC-Galleria) kautta. Merkittäviä tekijöitä verkkoystävyyden syntymiseen ovat hyperpersoonallisuus ja se, ettei toisen ihmisen kaikista reaalimaailman attribuuteista (esimerkiksi ikä, sukupuoli, työpaikka, ulkonäkö) ole tietoa. Kun ihmiset kohtaavat kasvotusten, he muodostavat mielessään stereotypian ulkonäön perusteella ja se saattaa estää ystävyyssuhteen syntymisen. Ystävyyssuhteen syntymistä edesauttavia tekijöitä ovat yhteinen kiinnostuksen kohde sekä samankaltaiset arvot ja aatteet. Sen vuoksi verkkoyhteisö tukee verkkoystävyyden kehittymistä, sillä verkkoyhteisöt muodostuvat yleensä jonkin tietyn aiheen ympärille ja näin siellä kohtaavilla ihmisillä on valmiiksi jotain yhteistä.

## Lähteet

* Daniel W. Russel, Emily K. Flom, Kelli A. Gardner, Caloyn E. Cutrona & Robert S. Hessling. Who makes friends over the internet? Loneliness and the "virtual" community (Vaatii kirjautumisen)
Multimäki

**Multimäki** on Kuopion ydinkeskustan kaupunginosa. Siellä sijaitsee muun muassa kauppatori ja kauppahalli, Sankaripuisto sekä kaupungintalo. Kaupunginosassa toimii myös Kuopion lyseon lukio ja kaksi päiväkotia. 

Multimäki rajoittuu pohjoisessa Maljalahteen, idässä Vahtivuoreen, etelässä Kuopionlahteen, ja lännessä Hatsalaan. Kaupunginosan rajoina ovat Minna Canthin katu etelässä, Vuorikatu idässä, Suokatu pohjoisessa ja Puistokatu lännessä.

Nimeä Multimäki ei käytetä kovin yleisesti, vaan tämä kaupunginosanimi esiintyy lähinnä kaavoituksessa. Tavallista on puhua keskustasta, johon kuuluvat Multimäen lisäksi sitä ympäröivät Väinölänniemen, Vahtivuoren, Hatsalan, Maljalahden ja Kuopionlahden kaupunginosat.

## Lähteet

## Aiheesta muualla

* Keskusta (kuopio.fi)
HED-meteoriitti

**HED-[[meteoriitti]]** on tyypillinen akondriitti, jollaiset ovat jyvättömiä kivimeteoriitteja.
HED-meteoriitteina alkuperä on luultavasti asteroidi 4 Vesta jonka kaukoputkilla havaittu epäsäännöllinen muoto kielii suurista törmäyksistä. Se kuuluu luokkaan V. Vestasta lienee törmäyksissä irronnut pienempiä, alle 10 kilometrin läpimittaisia asteroideja, joista jotkut muodostavat Vesta-ryhmän jossa on 253 jäsentä.  Jotkut Vesta-ryhmän asteroidit ovat ajautuneet 3:1 rataresonanssiin Jupiterin radalla, epävakaalle radalla jolla säilytään korkeintaan 100 miljoonaa vuotta. joistain näistä asteroideista on tullut V-tyypin Maata lähestyviä asteroideja, kuten 3908 Nyx. Tämän kaltaisista ovat törmäykset ehkä irrottaneet meteoriitteja.

HED-meteoriitit ovat kiteytyneet Aurinkokunnan varhaisvaiheessa 4,43–4,55 miljardia vuotta sitten. HED-meteoriitit ovat matkanneet avaruudessa 6–73 miljoonaa vuotta. Kaikista meteoriiteista tähän luokkaan kuuluu 5&nbsp;% ja akondriiteista 60&nbsp;%.

## HED-meteoriittien alajako

*Howardiitit 
*Eukriitit
*Diogeniitit 

## Aiheesta muualla
* Systematic Classification of Meteorites 
* Vesta Asteroid Fragments 
* HED Compendium
Akondriitti

**Akondriitti** on kivimeteoriittityyppi, joista puuttuu kondriiteille tyypillinen jyvämäinen rakenne. Akondriitit ovat kotoisin asteroideista, Marsista ja Kuusta. Ne muistuttavat Maan magmakiviä, koska ne ovat sulaneet jossain vaiheessa. Rakenne poikkeaa Auringon rakenteesta sulamisen ja magman kiteytymisen takia. Pian putoamisensa jälkeen löydetyistä meteoriiteista 7 % on akondriitteja.

## Akondriittien alaluokat

*Primitiiviset akondriitit
*HED (Vesta) -meteoriitit
*Kuumeteoriitit
*Mars (SNC) -meteoriitit 
*Muut kehittyneet akondriitit 

## Lähteet

## Aiheesta muualla
*http://www.meteorite.fr/en/classification/stonymain.htm
Burjaatti-Mongolien autonominen alue

**Burjaatti-Mongolien autonominen alue** oli lyhytikäinen hallintoalue Venäjän FSNT:ssa Neuvostoliitossa. Se käsitti hieman nykyistä Burjatian tasavaltaa laajemman alueen.

Burjaatti-Mongolien autonominen alue perustettiin 9. tammikuuta 1922 burjaattien (*tuolloin burjaatti-mongolit*) asuinalueesta. Siitä tuli Burjaatti-Mongolien autonominen sosialistinen neuvostotasavalta 30. toukokuuta 1923.
Vebjørn Rodal

**Vebjørn Rodal** (s. 16. syyskuuta 1972 Berkåk, Norja) on entinen norjalainen keskimatkojen juoksija ja 800 metrin olympiavoittaja Atlantan olympialaisista 1996.

Rodal teki kansainvälisen debyyttinsä aikuisten tasolla Barcelonan olympialaisissa 1992 ja pääsi välieriin 800 metrillä. EM-kilpailuissa 1994 Helsingissä hän sijoittui 800 metrillä hopealle ja 1995 MM-kilpailuissa Göteborgissa hän voitti pronssia.

Rodal voitti 800 metrin olympiakultaa 1996 Atlantassa uudella olympiaennätyksellä 1.42,58. Finaali oli yksi arvokisahistorian kovimmista, sillä peräti neljä juoksijaa juoksi alle 1.43:n. Edellisvuoden maailmanmestari Wilson Kipketer ei saanut osallistua olympialaisiin, koska oli vaihtanut kansalaisuuttaan.

Ateenan MM-kisoissa 1997 Rodal sijoittui viidenneksi ja Valencian sisäratojen EM-kisoissa 1998 pronssille.

Rodal osallistui Sydneyn olympialaisiin 2000, mutta ei päässyt 800 metrillä finaaliin.

Seuratasolla Rodalin seura oli Oppdal FIK.

## Lähteet

## Aiheesta muualla

*
*
Andrus Veerpalu

**Andrus Veerpalu** (s. 8. helmikuuta 1971 Pärnu) on kilpauransa lopettanut virolainen maastohiihtäjä, maailmanmestari ja olympiavoittaja.

Veerpalu oli erikoistunut pääasiassa perinteisen tyylin hiihtoon. Hän sijoittui Naganon olympialaisissa 1998 10 kilometrin kilpailussa kahdeksanneksi. 1999 MM-hiihdoissa Ramsaussa Veerpalu voitti hopeaa 50 kilometrin perinteisen hiihtotavan kilpailusta. Kaksi vuotta myöhemmin 2001 MM-hiihdoissa Lahdessa hän toi Viron ensimmäisen hiihdon maailmanmestaruuden voittamalla 30 kilometrin perinteisen hiihtotavan kilpailun. Lisäksi hän oli viides 15 kilometrillä. Seuraavana vuonna 2002 talviolympialaisissa Salt Lake Cityssä Veerpalu jatkoi hyviä otteitaan voittaen 15 kilometrin perinteisen kilpailun kultaa ja 50 kilometrillä hopeaa.

Veerpalu sijoittui Val di Fiemmen MM-kilpailuissa 2003 neljänneksi 30 kilometrillä ja kahdeksanneksi 15 kilometrillä. Oberstdorfin MM-kilpailuissa 2005 hän oli 50 kilometrillä neljäs. 2006 Torinon olympialaisissa Veerpalu uusi 15 kilometrin perinteisen hiihtotavan kilpailun olympiavoittonsa. Runsaan viikon kuluttua olympiavoitostaan hän voitti Finlandia-hiihdon. Liberecin MM-kisoissa 2009 hän voitti 15 kilometrin perinteisen hiihtotavan kilpailun. Vancouverin olympialaisissa 2010 hän oli 50 kilometrillä kuudes.

Andrus Veerpalu voitti maailmancupissa kuusi osakilpailua, oli kaksi kertaa toinen ja kolme kertaa kolmas. Maailmancupin kokonaiskilpailussa hän oli seitsemäs kausilla 2002–2003 ja 2003–2004.

Seuratasolla Veerpalu edusti Skiclub Joulua. Vuosina 1990–2005 hän voitti kaikkiaan 20 Viron mestaruutta, ja Viron vuoden parhaana miesurheilijana hänet on palkittu vuosina 1999, 2001, 2002, 2006 ja 2009.

Andrus Veerpalu ilmoitti uransa lopettamisesta 23. helmikuuta 2011. Hän kertoi sairastumisen olleen yksi syy lopettamispäätökseen. 7. huhtikuuta 2011 Viron hiihtoliitto ilmoitti, että Veerpalulta 29. tammikuuta otetussa dopingnäytteessä oli havaittu liian korkeita kasvuhormonitasoja. Hän sai kolmen vuoden kilpailukiellon. Myöhemmin Kansainvälinen hiihtoliitto pidensi Veerpalun kilpailukieltoa vuodella, kun hän oli ollut vuoden 2012 Otepään maailmancup-kilpailun yhteydessä testaamassa suksia Viron maajoukkuehiihtäjille. Syyskuussa 2011 Veerpalu valitti kilpailukiellostaan urheilun kansainväliseen vetoomustuomioistuimeen (CAS), vedoten muun muassa kasvuhormonitestin epäluotettavuuteen. Maaliskuussa 2013 CAS kumosi Veerpalun kilpailukiellon. CAS:in mukaan Wadan asettamat kasvuhormonitestin raja-arvot eivät olleet luotettavia.

Vuonna 2019 Veerpalun poika Andreas Veerpalu tunnusti veridopingin käytön oltuaan Seefeldin MM-kilpailuissa yksi viidestä dopingratsiassa pidätetystä hiihtäjästä. Isä-Veerpalun epäillään vaikuttaneen taustalla kisojen dopingskandaaliin, koska kiinni jääneisiin hiihtäjiin kuului hänen poikansa lisäksi myös Aleksei Poltoranin, jonka taustajoukoissa Veerpalu on vaikuttanut.  Molemmat Veerpalut saivat tapauksesta neljän vuoden urheilun toimintakiellon.

## Yksityiselämä
Andrus Veerpalu on naimisissa ja hänellä on viisi lasta. Hän osaa puhua venäjää, suomea ja englantia. 

## Maailmancupin osakilpailuvoitot

## Lähteet
* 

### Viitteet
Bannaus

**Bannaus** tulee englannin kielen sanasta *ban* ja tarkoittaa porttikiellon antamista tai vain pääsyn tai muun oikeuden estämistä.

Tämä puhekielen termi on käytössä lähinnä IRC-yhteisöissä, mutta on levinnyt myös muihin internetin verkkoyhteisömuotoihin. Bannaamalla jonkun irc-kanavan käyttäjän, kanavaoperaattorit voivat estää huonokäytöksisen - tai muusta syystä ei-toivotun - käyttäjän pääsyn kanavalle joko väliaikaisesti tai pysyvästi. Käyttäjä tunnistetaan hänen verkko-osoitteensa perusteella. Lisäksi on mahdollista bannata kokonaisia verkkoalueita – esimerkiksi jonkin tietyn maatunnuksen, kuten **.fi**. Mikäli bannit eivät kata käyttäjän koko ip-osoitetta, voi bannit saanut käyttäjä palata kanavalle muuttamalla erilaisia käyttäjätietojaan (tällöin hänet voi kuitenkin tunnistaa aika helposti ip-osoitteen perusteella). Kaikki bannit pystytään kiertämään vaihtamalla ip-osoitetta tarpeeksi. Tavallinen käyttäjä ei pysty useissa tapauksissa vaihtamaan ip-osoitettaan suoraan, mutta on mahdollista tulla IRCiin esimerkiksi WWW:n IRC-portaalien kautta, jolloin IRCissä muilla käyttäjille näkyvä ip-osoite on täysin erilainen kuin käyttäjän varsinainen ip. Ulkomaiset osoitteet voidaan bannata esimerkiksi kanavalta, joka on tarkoitettu vain tietyn kielisille keskustelijoille.

Bannaaminen on hyvä keino estää ilkikuristen käyttäjien tai bottien floodaus kanavalla sillä tällöin he eivät voi välittömästi palata takaisin vaan myös pysyvät poissa. Käytännössä se on siis suojautumiskeino palvelunestohyökkäystä vastaan. Bannaamista voidaan käyttää myös eräänlaisena rankaisumenetelmänä. IRCissä ei ole yleensä kuitenkaan mitään muuta valvontaa, kuin kanavien omat operaattorit, jotka voivat olla keitä tahansa IRCin käyttäjiä. Näin ollen banneja voidaan jaella täysin mielivaltaisesti eikä bannien oikeudenmukaisuudesta ole mitään takeita.
Burjaatti-Mongolien autonominen sosialistinen neuvostotasavalta

**Burjaatti-Mongolien autonominen sosialistinen neuvostotasavalta**, **Burjaatti-Mongolien ASNT** (1923–1958, 1958–1990 nimenä **Burjaattien autonominen sosialistinen neuvostotasavalta**, **Burjaattien ASNT**) oli autonominen neuvostotasavalta Venäjän FSNT:ssa Neuvostoliitossa. Se käsitti suunnilleen nykyisen Burjatian tasavallan alueen.

Burjaatti-Mongolien ASNT muodostettiin Burjaatti-Mongolien autonomisesta alueesta 30. toukokuuta 1923. Vuonna 1937 ASNT:n alue pieneni kun siitä erotettiin kaksi aluetta, joista muodostettiin Irkutskin alueeseen kuuluva Ust-Ordan Burjatian autonominen piirikunta ja Tšitan alueeseen kuuluva Agin-Burjatian autonominen piirikunta. Vuonna 1958 Burjaatti-Mongolien ASNT:n nimestä poistettiin sana *Mongoli* ja sen nimeksi tuli Burjaattien ASNT. Neuvostoliiton hajotessa 1990 Burjaattien ASNT antoi suverenisuusjulistuksen. Vuonna 1992 otettiin käyttöön uusi nimi Burjatian tasavalta, joka allekirjoitti Venäjän federaation kanssa sopimuksen ja tuli näin sen osaksi.

## Katso myös
* Burjatia
Mobiilipalvelu

**Mobiilipalvelu** on langattomasti tarjottava verkkopalvelu. Erilaisia mobiilipalveluita ovat langattomat puhelut (GSM), tekstiviestit, multimedia- eli MMS-viestit sekä WAP- ja Internetpalvelut. 

Mobiilipalvelussa on jollain tavalla otettu huomioon langattoman tiedonsiirtokaistan ja mobiilipäätelaitteen rajoitukset. Tällaisia rajoituksia ovat esimerkiksi tiedonsiirtokaistan kapeus ja epävarmuus, päätelaitteen näytön koko ja värimäärä, sekä laitteeseen integroidun näppäimistön koko.

Matkapuhelimien ja langattomalla verkkoyhteydellä varustettujen kannettavien tietokoneiden ja kämmentietokoneiden yleistyessä mobiilipalvelujen tarjonta on kasvamassa. Palvelujen yleistymistä on kuitenkin haitannut niiden kalleus, sekä se, että niiden käyttö on usein ollut hankalaa.

Koska laite, jolla mobiilipalveluita käytetään, on yleensä käyttäjänsä mukana, hyvä mobiilipalvelu voi tarjota käyttäjälleen henkilökohtaisuutta, paikallisuutta ja ajankohtaisuutta.
Rossin jäähylly

**Rossin jäähylly** eli Rossin jäälautta on suurin jäähylly Antarktiksella. Sen ala oli vuonna 2013 noin 500 809 km² eli suunnilleen yhtä suuri kuin Espanjan pinta-ala. Halkaisijaltaan jäähylly on noin 800 kilometriä. Jään paksuus on keskimäärin 394 metriä, mutta paikoittain se voi olla jopa 750 metriä. Suurin Rossin jäähyllystä irronnut jäävuori on vuodesta 2000 lähtien ollut B-15.

Suurin osa Rossin jäähyllystä sijaitsee Uuden-Seelannin vaatimalla alueella Rossinmaalla. Jäähylly nimettiin James Clark Rossin mukaan, joka löysi sen 28. tammikuuta 1841. Ross kartoitti jäätä edestä itään päin 160°W asti. 

Vuonna 1912 Rossin jäähyllystä tuli viimeinen leposija tutkimusmatkailija Robert Falcon Scottille ja hänen kumppaneilleen heidän ollessaan paluumatkalla etelänavalta leiriinsä.

Vuonna 2019 julkaistiin tutkimus, jonka mukaan lämmin merivesi on sulattanut osaa jäähyllystä. Sulamisen oletetaan kiihtyvän, sillä kesän jäiden määrän vedessä arvioidaan laskevan ja jäättömän kauden pitenevän.

## Lähteet

## Aiheesta muualla

* http://www.vims.edu/bio/microbial/NBPishelf.html  – Joitakin kuvia Rossin jäähyllystä
Aki Berg

**Aki-Petteri Arvid Berg** (s. 28. heinäkuuta 1977 Raisio) on pelaajauransa lopettanut suomalainen jääkiekkopuolustaja, joka toimii nykyään jääkiekkohuoltajana. Viimeiset kautensa hän pelasi SM-liigassa Turun Palloseurassa. Hän pelasi yhdeksän kautta NHL:ää Los Angeles Kingsissä ja Toronto Maple Leafsissä. 

## Ura
Berg pelasi juniorina jääkiekkoa muun muassa TPS:ssa. Ensimmäiset aikuisten pelit hän pelasi kaudella 1993–1994. 

Aki-Petteri Berg on kaikkien aikojen nuorin TPS:ssa SM-liigaa pelannut jääkiekkoilija.

NHL:n kykyjenetsijät kiinnostuivat Bergistä ison koon sekä hyvän liikkuvuuden ja laukauksen takia. Los Angeles Kings varasi Bergin  ensimmäisellä kierroksella ja numerolla kolme. Hän siirtyi NHL:aan heti syksyllä 1995 ja kuului kolmen kauden ajan Los Angelesin vakiokokoonpanoon. Hän oli joukkueen viides tai kuudes puolustaja. 

Kaudeksi 1998–1999 Berg palasi Suomeen ja pelasi yhden kauden TPS:ssa, mutta palasi jo seuraavana kautena takaisin Los Angelesiin. Maaliskuussa 2001 Los Angeles myi Bergin Toronto Maple Leafsiin, josta se sai vaihdossa Adam Mairin ja . Ura Torontossa alkoi hyvin, ja Berg teki kauden 12 jäljellä olleessa ottelussa kolme maalia ja onnistui hyvin myös saman kauden pudotuspeleissä. Seuraavina kausina hän pelasi Toronton puolustuksessa hyvin. Berg pelasi 500. NHL:n runkosarjaottelun kaudella 2003–2004.

Berg pelasi Ruotsin Elitserienissä Timrå IK -joukkueessa NHL:n työsulun takia kaudella 2004–2005. Kaudella 2005–2006 Berg pelasi taas Toronto Maple Leafsin joukkueessa. Vuonna 2006 Berg ilmoitti, että tuo kausi on hänen viimeinen kautensa Pohjois-Amerikassa. Kaudeksi 2006–2007 hän siirtyi takaisin SM-liigaan, TPS:n joukkueeseen. Syyksi tähän hän ilmoitti perhesyyt. Berg loukkaantui elokuussa 2007 ja leikkaushoitoa vaativa olkapäävamma piti hänet pois peleistä vuoden 2008 tammikuun 24. päivään asti. Berg oli viimeisten kausiensa aikana useasti loukkaantuneena, ja hän ilmoitti heinäkuussa 2011 lopettavansa uransa. Hän oli sitä ennen ollut kolmessa leikkauksessa vuoden sisällä ja lääkäreiden kanssa keskusteltuaan tullut lopettamispäätökseen.

Berg on edustanut Suomen jääkiekkomaajoukkuetta kolmissa olympialaisissa (1998, 2002 ja 2006), viidesti MM-kisoissa sekä Jääkiekon maailmancupissa vuonna 2004. Berg voitti pronssia Latvian MM-kisoissa 2006 ja hopeaa Moskovan MM-kisoissa 2007. Lisäksi hän voitti hopeaa jääkiekon maailmancupissa Kanadassa 2004. Hänet valittiin Suomen A-maajoukkueen vuoden 2008 MM-kisojen leiriryhmään, mutta varsinaiseen kisajoukkueeseen hän ei mahtunut.

## Tilastot

## Yksityiselämä
Berg on naimisissa Virve Bergin kanssa ja heillä on kaksi lasta.

## Lähteet
* 
* 
*Bergin tiedot Jääkiekkomuseon sivuilla.

### Viitteet

## Aiheesta muualla
* Aki Berg nhlfinns.com:issa
Tokka

**Tokka** on suuri porolauma, jossa on usein satoja tai jopa tuhansia poroja. Tokkaa ohjataan ajankohdasta riippuen moottorikelkoilla tai mönkijöillä ja maastomoottoripyörillä. Koulutetut porokoirat ovat edelleen korvaamaton apu porojen hallinnassa. Ennen moottoriaikaa tokan ajaminen tapahtui suksin tai jalkaisin. 

Poroja ei pidetä pitkin metsiä ja tuntureita, vaan laitumet pyritään käyttämään tehokkaasti hyväksi hyvällä laidunkierrolla, jossa paliskunnat jakavat tietyt alueet käytettäviksi tiettynä ajankohtana. Laidunkierto perustuu poron luontaiseen kulkuviettiin. Keväisin tokka siirretään usein vasoma-alueille ja kesälaitumille. Talvella tokka siirtyy vähälumisemmille, ruokaisammille alueille. 

Näistä syistä poroja kaipaava talvimatkailija ei ehkä näe ainoatakaan poroa alueella, joka taas viileänä kesäyönä voi olla täynnä poroja.
Myllykolun kesäteatteri

**Myllykolun kesäteatteri** on Hämeenkyrössä Kierikkalan kylässä sijaitseva teatteri. Kesäteatteri toimii Nobel-kirjailija F. E. Sillanpään synnyinkodin Myllykolun pihapiirissä. Lähiympäristöstä löytyy Myllykolun tölli, joki, pienet peltotilkut ja metsää.

Myllykolun kesäteatteri perustettiin vuonna 1972. Maa-alue on Hämeenkyrön kunnan hallussa. Kesäteatterin näytelmät ovat olleet hämeenkyröläisten yhteisöjen harteilla. Viime vuosina ohjelmistosta ovat vastanneet vuorotellen F. E. Sillanpään Seura ja Hämeenkyrön Näytelmäseura.

## Lähteet

## Aiheesta muualla
*Myllykolun kesäteatterin kotisivut
Partiokauppa

**Partiokauppa** on kauppa, jolla on kytköksiä partiojärjestöön. Useimmat partiokaupat ovat jonkun paikallisen partiosäätiön, partiopiirin tai partiolaisten omistuksessa. Partiokaupat ovat retkeilytarvikemyymälöitä, joiden valikoimiin kuuluu myös partiovarusteita, kuten partiovaatteita ja -merkkejä. Partiokaupat antavat partiolaisille alennusta. 

## Partiokauppoja

### Nykyiset
#### Ei enää partiokytköstä
* Partioaitta: omistajana aiemmin Pääkaupunkiseudun Partiosäätiö, nyt ruotsalainen pörssiyhtiö Fenix Outdoor AB.
* Scandinavian Outdoor: (entinen Partiovaruste) Helsinki, Vantaa, Tampere, Turku, Raisio, Pori ja Salo. Entinen omistaja Lounais-Suomen Partiosäätiö, vuodesta 2018 yksityisomistuksessa.

### Entiset
* Partiopatikka: Jyväskylä, omistaja oli Hämeen Partiosäätiö.
* Satakunnan Partiokauppa: Pori, omistajina oli Satakunnan Partiolaiset ja Satakunnan Partiosäätiö. Yhdistetty Scandinavian Outdooriin.
* Trekki: (entinen Partioretki) pääomistaja oli Salpausselän Partiolaiset.

## Lähteet

## Aiheesta muualla
*Partiokaupat PartioWikissä
Jazztronik

**Jazztronik** on vuodesta 1998 toiminut japanilaisen *Ryota Nozakin* jazzvaikutteinen musiikkiprojekti, jossa hän yhdistelee erilaisia tyylisuuntauksia ja muusikoita. Musiikissaan Ryota käyttää usein latinalaisamerikkalaisia rytmikuvioita perinteisemmän jazzmusiikin sijasta.

Ryota opiskeli nuoruudessaan yliopistossa klassista musiikkia ja on ammatiltaan pianisti.

## Tuotanto

*Inner Flight (2001)
*Madrugada (2004)
*Samurai (2004)
*Shichishoku (2004)
*Tiki Tiki (2004)
*Encode (2005)

## Aiheesta muualla
* http://www.jazztronik.com – Viralliset kotisivut
Nuspirit Helsinki

**Nuspirit Helsinki** on vuonna 1998 perustettu suomalainen nu jazz -yhtye. Se yhdistelee elektroniseen musiikkiin vaikutteita jazzista, soulista, bossa novasta ja funkista. Yhtyeen livekokoonpanossa voi soittaa jopa 15 muusikkoa, mutta sen ydinryhmään kuuluu vain viisi.

Nuspirit Helsinki solmi vuonna 2003 yhteistyösopimuksen Nokian kanssa, josta hedelmänä syntyi Nokian 7250 -puhelimen lanseerauksessa käytetyt musiikkiraidat.

## Jäsenet
*Tuomas Kallio
*Hannu Nieminen (DJ Ender)
*Kim Rantala (DJ Kasio)
*Toni Rantanen (DJ Lil Tony)
*Eppu Helle (DJ Eppu)

## Tuotanto

Studioalbumit:
* *Nuspirit Helsinki* (2002)

Kokoelmat:
* *Single Collections for Japan Only*  (2002)
* *Our Favorite Things* (2008)

## Lähteet

## Aiheesta muualla
* Viralliset kotisivut
Suomalaisen Sana-Lugun Coetus

**Suomalaisen Sana-Lugun Coetus** oli ensimmäinen varsinainen suomen kieltä sisältänyt laajempi sanakirja. Sen toimitti Daniel Juslenius, ja se ilmestyi vuonna 1745. Se sisältää noin 16&nbsp;000 suomen kielen sanaa, ja sen lopussa on ruotsin sanojen luettelo. Sanakirja sisältää paljon 1700-luvun keinotekoisia uudissanoja.

Sanakirjasta julkaistiin vielä vuonna 1917 Salomon Kreanderin ja Juhana Castrénin täydentämä ja A. V. Koskimiehen toimittama painos. Näköispainos sanakirjasta on julkaistu vuonna 1968.

## Kirjallisuutta
*
*Juslenius, Daniel (1745): *Suomalaisen Sana-Lugun Coetus*. Näköispainos H. G. Porthanille kuuluneesta sanakirjasta. Suomalaisen Kirjallisuuden Seura, Helsinki 1968.

## Lähteet
* Suomalaisen Sana-Lugun Coetus  (Fennicumin arvokirjat)
Rossinmaa

**Rossinmaa** on Uuden-Seelannin vaatima alue Antarktikselta (ja muutamilta saarilta Eteläisessä jäämeressä). Se on määritelty sektoriksi, jonka kärkipisteenä on etelänapa, sivurajoina 160. itäinen pituuspiiri ja 150. läntinen pituuspiiri, pohjoisessa aluetta rajoittaa 60. eteläinen leveyspiiri.  Alue sai nimensä James Clark Rossilta, joka löysi Rossinmeren.

Alueen pinta-ala on 450&nbsp;000&nbsp;km&sup2;. Vertailun vuoksi mainittakoon, että Suomen pinta-ala on 337&nbsp;030&nbsp;km&sup2;.

Britannia otti alusmaakseen territorion vuonna 1923 ja antoi sen hallinnon Uuden-Seelannin tehtäväksi. Venäjä tai Yhdysvallat eivät tunnustaneet näitä vaatimuksia, ja kiista on yhä ratkaisematta (kuten kaikki muutkin vaatimukset Antarktiksesta) huolimatta Antarktiksen sopimuksesta. Uusiseelantilaiset ovat tottuneet ajattelemaan, että territorio kuuluu sisäisenä osana Uuteen-Seelantiin.

Uuden-Seelannin aluevaatimukset sisältävät osia Victorianmaasta, ja suurimman osan Rossin jäälautasta. Tutkimusasemat Scottin tukikohta (Uusi-Seelanti) ja McMurdon asema (Yhdysvallat) ovat nykyisin ainoita pysyvästi asuttuja paikkoja alueella, ellei mukaan lasketa Amundsenin-Scottin etelänapa-asemaa. Alueella on myös yksi lumikiitorata, Williamsin kenttä, ja riippuen vuodenajasta, kaksi jääkiitorataa. Tämä mahdollistaa pyörillä tai suksilla varustettujen koneiden laskeutumisen vuoden ympäri.

Rossinsaari, Ballenynsaaret ja pieni Scottinsaari ovat osa vaatimuksia, kuten myös jään peittämä Rooseveltinsaari. Uudella-Seelannilla oli kesätukikohta Kuivan laakson alueella, nimeltään Vandan asema vuosina 1969–1995.

Greenpeace ylläpiti vuosina 1987–1992 omaa Antarktiksen asemaa Uuden-Seelannin vaatimalla alueella, Rossinsaarella. Se oli nimeltään Maailman puistotukikohta. Koska se ei ollut valtiollinen tukikohta, kaikkien Antarktiksen sopimuksen allekirjoittaneiden maiden virallinen politiikka oli olla antamatta mitään tukea tai apua sille.

## Lähteet
Gothic Lolita

**Gothic lolita** (ゴスロリ, myös Elegant Gothic Lolita, lyhyemmin EGL) on japanilaisen katutyylin lolitan alatyyli, joka on kehittynyt Japanissa 1990-luvulla. Tyylin lähtökohtia ja tärkeimpiä vaikutteita ovat viktoriaanisen aikakauden ja rokokoon muoti. Japanissa tyyli on lähinnä nuorten sunnuntaihuvia, sillä koulupuku rajoittaa pukeutumista arkena. Tyyli on yleistynyt myös Japanin ulkopuolella ja Suomessa 2000-luvulla.

Tyylin suosioon vaikuttivat Japanissa visual kei -yhtyeiden feminiinisimmät jäsenet. Mana, visual kei -yhtyeen Moi dix Mois kitaristi, tunnustetaan yleisesti yhdeksi suurimmista gothic lolitan suosioon vaikuttaneista henkilöistä. Hän loi termit **Elegant Gothic Lolita** ja **Elegant Gothic Aristocrat** kuvatakseen oman vaatemerkkinsä Moi-même-Moitién tyyliä. Moi-même-Moitié luokitellaan edelleen tärkeimmäksi gothic lolitan vaatemerkiksi.
## Tyyli

Tyylin nimi on jonkin verran harhaanjohtava, sillä gothic lolitalla on hyvin vähän tekemistä länsimaisten goottien kanssa. *Lolita* nimessä viittaa lähinnä lapsenomaiseen ja söpöön ulkomuotoon, jota termi *loli* on Japanissa vakiintunut merkitsemään.  

Perinteinen gothic lolitan väriyhdistelmä on musta valkoisilla yksityiskohdilla kuten pitseillä. Nykyisin painopisteenä on lähinnä elegantti tunnelma ja tyyli on toisinaan jopa classic lolitaa hillitympää. Yleisimpiä värejä tyylissä ovat musta, tummansininen, kobaltinsininen ja valkoinen, mutta muitakin värejä, kuten violettia ja tummanpunaista näkee toisinaan.

Gothic lolitan asusteisiin saattavat kuulua erilaiset päähineet, esimerkiksi hilkat (bonnet), kruunut, headdressit (old school -lolitassa), silinterit, hiusruusut ja niin edelleen. Muita asusteita ovat esimerkiksi korut ja pitsikäsineet. Meikki on hillitty, mutta hieman sweet- ja classic-tyylejä voimakkaampi. Mukanaan gothic lolita saattaa kuljettaa mukanaan esimerkiksi päivänvarjoa, käsilaukkua tai jopa nukkea.

Gothic lolita -tyyliin eivät kuulu niitit, ketjut tai vastaavat vaan niitä yhdistetään lähinnä punk lolitan kanssa.

## Katso myös

* Lolita (pukeutuminen)
* Sweet lolita
* Classic lolita
* Gothic & Lolita Bible

## Aiheesta muualla

* http://lolita-handbook.livejournal.com/
The Undertones

**The Undertones** on vuonna 1975 Pohjois-Irlannin Derryssä perustettu punkrockia, power poppia ja uutta aaltoa edustava yhtye, jonka suurin ja tunnetuin hitti on ”Teenage Kicks” vuodelta 1978. Tästä klassikosta ovat tehneet omat versionsa muun muassa Ash, Busted ja Nouvelle Vague.

Ensimmäisen kokoonpanonsa aikana yhtye siirtyi jatkuvasti punkrockista popimpaan suuntaan. The Undertones hajosi vuonna 1983, mutta palasi jälleen yhteen 1999 ilman laulaja Feargal Sharkeytä.

Yhtyeen mukaan nimetty esikoisalbumi (1979) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

Vuonna 2006 Undertonesin singlehitti ”Jimmy Jimmy” soi ainakin kahteen kertaan Conan O'Brienin viihdeohjelmassa Max Weinberg Sevenin esittämänä.

## Kokoonpano
*Feargal Sharkey – laulu (1975–1983)
*John O'Neill – kitara (1975–1983, 1999–)
*Damian O'Neill – kitara, koskettimet, laulu (1975–1983, 1999–)
*Michael Bradley – basso, laulu (1975–1983, 1999–)
*Billy Doherty – rummut (1975–1983, 1999–)
*Paul McLoone – laulu (1999–)

## Diskografia
### Albumit
**The Undertones* (1979) 
**Hypnotised* (1980) 
**Positive Touch* (1981) 
**The Sin of Pride* (1983)
**The Peel Sessions Album (The Undertones)* (1989)
**Get What You Need* (2003)
**Listening In: Radio Sessions 1978–1982 (Live)* (2004)
**Dig Yourself Deep* (2007)

### Singlet
*Teenage Kicks (1978)
*Get Over You (1979)
*Jimmy Jimmy (1979)
*Here Comes the Summer (1979)
*You've Got My Number (Why Don't You Use It?) (1979)
*My Perfect Cousin (1980)
*Wednesday Week (1980)
*It's Going to Happen! (1981)
*Julie Ocean (1981)
*Beautiful Friend (1981)
*The Love Parade (1982)
*Got to Have You Back (1982)
*Chain of Love (1983)
*Teenage Kicks (1983, uudelleenjulkaisu)
*My Perfect Cousin (1983, uudelleenjulkaisu)
*Beautiful Friend
*Save Me
*Thrill Me (2003)
*Much Too Late (2013)

### Kokoelma-albumit
* *All Wrapped Up* (1983)
* *Cher O'Bowlies – The Pick of the Undertones* (1988)
* *The Very Best of the Undertones* (1994)
* *True Confessions (Singles = A's & B's)* (2000)
* *The Best of the Undertones (Teenage Kicks)* (2003)
* *Listening In: Radio Sessions 1979–1982* (2004)
* *An Anthology* (2008)
* *Teenage Kicks – The Very Best of The Undertones* (2010)
* *True Confessions (Singles = A+B's) (Re-release)* (2011)
* *An Introduction to The Undertones* (2013)

## Lähteet

## Aiheesta muualla
*Viralliset sivut
Silentium

**Silentium** on Jämsänkoskelta kotoisin oleva suomalainen goottimetalliyhtye.

Silentium sai alkunsa joulukuussa 1995, kun entisen Funeral-yhtyeen kosketinsoittaja Sami Boman sekä alkuperäinen laulaja Matti Aikio perustivat sen. Yhtyeeseen liittyi myös viulistiksi Jani Laaksonen, kitaristeiksi Toni Lahtinen ja Juha Lehtioksa sekä rumpaliksi Jari Ojala.

Silentium julkaisi ensimmäisen demonsa loppuvuodesta 1996. Silentiumin ensimmäisen täysipitkä levyn *Infinita Plango Vulnera* julkaistiin Spinefarm Recordsin Spikefarm-levymerkillä vuonna 1999. Se oli myös ensimmäinen Spikefarmin julkaisema levy.

Silentiumin kolmas täysipitkä levy *Sufferion – Hamartia of Prudence* oli poikkeuksellinen levy, sillä levyllä joka toinen raita on teatraalista esitystä, joka toinen musiikkia. Levyllä toimi taiteellisena tuottajana Tuomas Holopainen.

Silentiumin neljäs kokopitkä *Seducia* ilmestyi Dynamic Arts Recordsin kautta tammikuussa 2006, saaden ylistäviä arvosanoja. Muun muassa raskaan musiikin media Imperiumi.net valitsi sen viikon levyksi.

Sana ”silentium” on latinaa ja tarkoittaa ”hiljaisuutta”. Myös levyjen nimissä on käytetty latinankielisiä ilmaisuja. Ensimmäinen levy kantoi nimeä *Infinita Plango Vulnera*, joka tarkoittaa suomeksi käännettynä ”itken ikuisuuden haavoja”. Toinen levy *Altum* on suomeksi käännettynä ”syvä”. Myös minialbumin *SI.VM E.T A.V.VM* nimi tulee latinankielisestä sanonnasta ”silentium est aureum”, eli suomennettuna ”hiljaisuus on kultaa”.

## Jäsenet
* Riina Rinkinen – laulu
* Juha Lehtioksa – kitara
* Sami Boman – kosketinsoitin
* Janne Ojala – rummut (1999–2004, 2014–)
* Aapeli Kivimäki – Kitara (2014–)

### Entiset jäsenet
* Jani Laaksonen – viulu (1995–2004)
* Tiina Lehvonen – laulu (1998–2003)
* Janne Ojala – rummut (1995–1998, 2004–2014)
* Anna Ilveskoski – laulu (2003–2004)
* Maija Turunen – laulu (2003)
* Elias Kahila – sello (2005–?)
* Toni Lahtinen – kitara, laulu (1995–2014)
* Matti S. Aikio – basso, laulu (1995–2019)

## Diskografia
;Studioalbumit
* 
* 
* 
* 
* 
* 

**EP:t**
* 

;Singlet
* 
* 

;Demot
* 
* 

## Aiheesta muualla
*
Shijiazhuang

**Shijiazhuang** () on Hebein maakunnan pääkaupunki Kiinassa. Kaupunki sijaitsee 
noin 260 kilometriä Pekingistä lounaaseen. Shijiazhuangin prefektuurin pinta-ala on 15&nbsp;722 neliökilometriä ja väkiluku 10,164 miljoonaa (2010). Vuoden 2010 väestönlaskennassa se oli Kiinan 12. väkirikkain kaupunki, kun tarkasteltiin vähintään prefektuuritason hallinnollisia kaupunkialueita.

Kaupunki rajoittuu etelässä Xingtain, lännessä Jinzhongin,  Yangquanin ja Xinzhoun, pohjoisessa Baodingin, sekä idässä Hengshuin prefektuuritason kaupunkeihin. Lisäksi tarkastelutavasta riippuen voidaan Shijiazhuangin prefektuuritason kaupungin naapureina pitää aliprefektuuritason Xinjiä (tai osana Shijiazhuangia) ja Dingzhouta (tai osana Baodingiä).

## Ilmasto
Shijiazhuangissa on Köppenin ilmastoluokituksen mukaan keskileveysasteiden aroilmasto. Vuoden ympäri on kuivaa lukuun ottamatta kesäkuukausia, kesät ovat kuumia ja talvella on viileää. Vuoden keskilämpötila on noin 13&nbsp;°C ja keskimääräinen sademäärä 520 millimetriä. Heinäkuu on lämpimin kuukausi. Silloin vuorokauden keskilämpötila on noin 26&nbsp;°C. Viilein kuukausi on tammikuu, jolloin keskilämpötila on noin –3&nbsp;°C. Sateisin kuukausi on elokuu, jolloin sataa keskimäärin noin 150 millimetriä. Tammikuu puolestaan on kuivin kuukausi. Silloin keskimääräinen sadanta on 3 millimetriä.

## Historia
Kaupunki perustettiin vuonna 1925 ja virallisesti siitä tuli kaupunki 7. lokakuuta 1939 nimellä **Shimen** (石门市). Shijiazhuang tuli nimeksi 26. joulukuuta 1947.

## Hallinnollinen jako

Piirikuntatasolla kaupunki jakautuu 23 osaan seuraavasti (2010):

;Kaupunkipiirit (6)
*Chang’an (长安区), 479&nbsp;801 as.
*Jingxingkuang (Jingxingin kaivospiiri, 井陉矿区), 95&nbsp;170 as.
*Qiaodong (桥东区), 410&nbsp;116 as.
*Qiaoxi (桥西区), 596&nbsp;164 as.
*Xinhua (新华区), 625&nbsp;119 as.
*Yuhua (裕华区), 628&nbsp;572 as.
;Piirikuntatason kaupungit (5)
*Gaocheng (藁城市), 775&nbsp;110 as.
*Jinzhou (晋州市), 537&nbsp;679 as.
*Luquan (鹿泉市), 432&nbsp;936 as.
*Xinji (辛集市), 615&nbsp;919 as.
*Xinle (新乐市), 487&nbsp;652 as.

;Piirikunnat (12)
* Gaoyi (高邑县), 186&nbsp;478 as.
* Jingxing (井陉县), 309&nbsp;882 as.
* Lingshou (灵寿县), 333&nbsp;558 as.
* Luancheng (栾城县), 355&nbsp;775 as.
* Pingshan (平山县), 433&nbsp;429 as.
* Shenze (深泽县), 250&nbsp;264 as.
* Wuji (无极县), 502&nbsp;662 as.
* Xingtang (行唐县), 406&nbsp;353 as.
* Yuanshi (元氏县), 418&nbsp;466 as.
* Zanhuang (赞皇县), 244&nbsp;799 as.
* Zhaoxian (赵县), 571&nbsp;077 as.
* Zhengding (正定县), 466&nbsp;807 as.

## Galleria

New Shijiazhuang Station (20141203153706).JPG|Uusi rautatieasema, Qiaoxin piiri.
20081026new airport.jpg|Lentoasema.
Yuanshi montage.jpg|Yuanshin piirikunnan keskusta.
Beijing - Hong Kong freeway (buillding).jpg|Peking-Hongkong moottoritietä.


## Lähteet

## Aiheesta muualla

*Shijiazhuang City Information (erityisesti talouspainotus)  (chinaknowledge.com)
*
*China Postal code Hebei Province (prefektuuri ja piirikuntataso)  (youbianku.com)
Splatterpunk

**Splatterpunk** on kauhukirjallisuuden alalaji. Se syntyi 1980-luvun alkupuolella vastareaktiona suuren suosion saavuttaneen kauhukirjallisuuden pysähtyneisyydelle. Splatterpunk-termi on tarkoitettu rinnastukseksi scifin kyberpunk-termiin. 

Splatterpunk on luonteeltaan huomattavasti perinteistä kauhukirjallisuutta väkivaltaisempaa ja nihilistisempää. Perinteisten kauhuelementtien (vampyyrit, aaveet, jne.) käyttö on vähäistä ja niitä käsiteltäessä on usein tuotu uusia näkökulmia kuluneisiin aiheisiin. Perinteisten kauhuhirviöiden sijaan splatterpunkissa on usein keskitytty sarjamurhaajiin ja psykopaatteihin.

Ylivoimaisesti tunnetuin splatterpunkin kirjoittajista on kansainvälisesti tunnetuksi noussut Clive Barker. Muita merkittäviä splatterpunk-kirjailijoita ovat muun muassa Joe R. Lansdale, David J. Schow, Rex Miller, John Shirley ja kirjoittajapari Skipp & Spector. Monet splatterpunkin kirjoittajista ovat sittemmin siirtyneet toisenlaisen kirjallisuuden ja teemojen pariin.

Splatterpunkin vaikutus myöhempien aikojen kauhukirjallisuuteen on ollut merkittävä. Se toimi selvänä esikuvana 90-luvun uudelle kokeilevalle kauhukirjallisuudelle,  joka tosin osittain luopui splatterpunkin väkivaltaisuudesta, mutta säilytti realistisen ja perinteisiä kauhukirjallisuuden sankari-antagonisti -teemoja rikkoneen tyylin.
Pinta-aalto

**Pinta-aalto** on aaltoliikkeen etenemistä kahden aineen rajapinnassa. Se on muun muassa sähkömagneettisen aaltoliikkeen eräs etenemismuoto. Merellä veteen liittyen pinta-aalto on tuulen aikaansaamaa aaltoliikettä.

## Pinta-aalto sähkömagneettiseen spektriin liittyen

Pinta-aallossa (maanpinta- tai merenpinta-aallossa) sähkömagneettinen aaltoliike etenee maan tai meren pinnan kaarevaa muotoa seuraten maan (tai meren) ja ilman rajapinnassa, mikäli antennikorkeudet ovat pieniä aallonpituuteen nähden. Pinta-aallon eteneminen riippuu pinnan sähköisistä ominaisuuksista, jotka ovat mm. taajuuden funktioita.

Pinta-aaltoa esiintyy sähkömagneettiseen aaltoliikkeeseen liittyen aina HF- ja VHF-alueille asti (300&nbsp;MHz), mutta pinta-aalto vaimenee jo HF-alueella voimakkaasti. VHF:ä suuremmilla taajuuksilla sitä ei tyypillisesti esiinny, vaan eteneminen perustuu kasvavasti suoraan säteilyyn. Vastaavasti pinta-aalto on sitä voimakkaampi ja etenee sitä kauemmaksi horisontin taakse mitä pienempi taajuus on VHF:stä. HF:llä pinta-aalto etenee tyypillisesti muutamia kymmeniä (30-80&nbsp;km) kilometrejä.

Pinta-aalto etenee meren sähköisistä ominaisuuksista johtuen merellä paremmin kuin maalla. Pinta-aalto pystyy etenemään ominaisuuksistaan johtuen pienten esteiden ja horisontin taakse.

## Katso myös
* Diffraktio

## Lähteet
* Kosola, Jyri; Solante, Tero: *Digitaalinen taistelukenttä - Informaatioajan sotakoneen tekniikka*. Maanpuolustuskorkeakoulu, Tekniikan laitos. Edita Prima Oy, Helsinki 2003 s. 76 - 77
Dauidin Psalttari

**Dauidin Psalttari** ("Daavidin psalttari") on Mikael Agricolan tekemä käännös Raamatun Psalmien kirjasta. Se ilmestyi vuonna 1551. Käännöstyö oli osa Agricolan raamatunsuomennostyötä, josta oli kolme vuotta aiemmin ilmestynyt Uuden testamentin suomennos *[[Se Wsi Testamenti]]*. 

Psalmien suomennos on osaksi Agricolan omaa työtä, osaksi Paavali Juustenin ja hänen oppilaidensa Turun katedraalikoulussa tekemää suomennosta. Psalmit on käännetty suurimmaksi osaksi Lutherin saksankielisestä Raamatusta, mutta apuna käytettiin myös muita lähteitä.

Psalttarin esipuhe sisältää kuvauksen suomalaisten vanhoista jumalista. Kunkin psalmin alussa on lyhyt yhteenveto sen sisällöstä. Lisäksi psalttari sisältää 240 reunahuomautusta. Agricola oli kääntänyt osan psalmeista jo vuonna 1544 ilmestyneeseen *[[Rucouskiria]]an*. Niiden osalta hän on suorittanut usein huomattavaakin kielen korjaamista. Näitä vertaamalla on voitu tutkia, kuinka Agricolan käsitykset suomen kirjakielestä ovat kehittyneet ajan kuluessa.

Agricola jatkoi Vanhan testamentin käännöstyötä jo samana vuonna teoksella *[[Weisut ia Ennustoxet]]*.


## Esipuhe

Ennen ensimmäistä psalmia psalttari sisältää Agricolan esipuheen. Esipuheen loppupuolella mainitaan vanhoja suomalaisia jumalia. Agricola esittelee 12 hämäläisten ja 12 karjalaisten jumalaa. Agricolan valitsema lukumäärä 12 jäljittelee kreikkalaisten ja roomalaisten jumalajärjestelmiä. Jumalten esittelyn jälkeen Agricola esittää (nykysuomeksi käännettynä): "Eikö se kansa vimmattu ole, joka näitä uskoo ja rukoilee".

### Hämäläisten jumalat
Hämäläisten jumalina mainitaan: Tapio, Ahti, Väinämöinen, Rahko, Liekkiö, Ilmarinen, Tursas, Kratti, Tonttu, Piru, Kapeet ja Kalevanpojat.

### Karjalaisten jumalat
Karjalaisten jumalina mainitaan: Rongoteus, Pellonpekko, Vironkannas, Äkräs, Köndös, Ukko, Rauni, Kekri, Hiisi, Veden emo, Nyrckes ja Hittavainen.

## Linkkejä

* Finbible  Tekijänoikeusvapaita suomalaisia raamatunkäännöksiä ml. Mikael Agricolan käännöstyöt

## Lähteet
Christina Aguilera (albumi)

**Christina Aguilera** on yhdysvaltalaisen laulajan Christina Aguileran esikoisalbumi. Se julkaistiin elokuussa 1999, ja se sisältää Aguileran läpimurtohitin ”Genie in a Bottle”, sekä myös myöhemmin julkaistut kappaleet ”What a Girl Wants”, ”I Turn to You”, ja ”Come on Over Baby (All I Want is You)”.

Ennen levyn julkaisua kappale ”Reflection” soitettiin Disneyn *[[Mulan (elokuva)|Mulan]]*-piirroselokuvassa.

Albumia on myyty Yhdysvalloissa yli kahdeksan miljoonaa kappaletta. Singleä ”Genie in a Bottle” myytiin maassa lähes 1,5 miljoonaa kappaletta ja singlejä ”What a Girl Wants” ja ”Come on Over Baby (All I Want is You) kumpaakin yli puoli miljoonaa kappaletta  Maailmanlaajuisesti albumia on myyty yli 17 miljoonaa kappaletta. Suomessa sen paras sijoitus oli virallisen albumilistan sijalla 36.

## Kappalelista
# 
# 
# 
# 
# 
# 
# 
# 
# 
# 
# 
# 

## Lähteet
Smash (albumi)

**Smash** on yhdysvaltalaisen punk-yhtye The Offspringin kolmas albumi, ja se julkaistiin vuonna 1994. Smash toi The Offspringin suuren yleisön tietoisuuteen myyden maailmanlaajuisesti 12 miljoonaa kappaletta. Se on kaikkien aikojen parhaimmin myynyt albumi, jonka on julkaissut indie-levy-yhtiö. Suomessa levy on myynyt yli 74 500 kappaletta. Singlejulkaisut tältä albumilta ovat *Gotta Get Away*, *Come Out and Play* ja *Self Esteem*. *Killboy Powerhead* on alun perin The Didjits -yhtyeen kappale.

The Offspring juhli albumin 20-vuotista juhlavuotta vuonna 2014 ja soitti albumin kokonaisuudessaan kesän keikoilla. Albumi kuultiin myös kokonaisuudessaan vuoden 2014 Ruisrock-festivaaleilla, missä yhtye soitti 4. heinäkuuta.

## Kappaleet

## Kokoonpano
*Dexter Holland - laulu, rytmikitara
*Noodles - soolokitara, taustalaulu
*Greg K. - basso, taustalaulu
*Ron Welty - rummut, taustalaulu

## Lähteet
Lapko

**Lapko** on alkujaan Harjavallasta kotoisin oleva, vuonna 1996 perustettu alternative rock -yhtye. 

Yhtyeen ensimmäinen julkaisu oli *Your Special K.O*. -ep vuonna 2003. Ensimmäinen pitkäsoitto ''The Arms'' (Jukeboss) julkaistiin vuonna 2004. Yhtyeen toinen albumi Scandal (Fullsteam Records, 2006) sijoittui Suomen virallisella albumilistalla sijalle 2, ja kaikki yhtyeen seuraavat kolme levyä sijoittuivat albumilistan TOP 10:een.

Vuonna 2014 yhtyeen pitkäaikainen rumpali ja perustajajäsen Janne Heikkonen siirtyi kitaraan ja uudeksi rumpaliksi valittiin Jussi Matikainen. Uusi kokoonpano julkaisi uuden singlen "Money For Nothing" 16. helmikuuta 2015 ja uusi albumi ''Freedom'' julkaistiin 27. helmikuuta 2015

Vuonna 2016 Janne Heikkonen erosi yhtyeestä ja LAPKO hajosi. Vuonna 2018 Ville Malja liittyi Moon Shot -nimiseen kokoonpanoon.

## Jäsenet
* Ville Malja: kitara, laulu
* Anssi Nordberg: basso
* Janne Heikkonen: kitara
* Jussi Matikainen: rummut

## Julkaisut
### Albumit
* 
* 
* 
* 
* 
* 

### EP:t
* 
* 
* 

### Singlet
* 
* 
* 
* 
* 
* 
* 
* 

## Aiheesta muualla

* Lapkon viralliset sivut 
*